18.08.2021

**Федеральнӧй экспертъяс вылӧ донъялісны Коми Республикалысь опытсӧ олысьясӧс уджӧн могмӧдӧмын**

Кутшӧм мераяс колӧ примитны республикаын олысьясӧс уджӧн могмӧдан тшупӧдсӧ кыпӧдӧм да уджалысьяслысь лыд содтӧм могысь – сёрнитісны федеральнӧй ведомствоясӧс петкӧдлысьяслӧн волігӧн.

Комиын уджаліс Россияса Удж министерствоӧс, Йӧзлысь дзоньвидзалун видзан министерствоӧс, Йӧзӧс велӧдан министерствоӧс, Россияса наука да вылыс тшупӧда велӧдан министерствоӧс, Россия Федерацияса Президент бердын Йӧзкостса овмӧс да канму службаӧ велӧдан Россияса академияӧс петкӧдлысьяслӧн делегация.

Найӧ волісны «Пригороднӧй» восьса акционер котырӧ, Сыктывкарын Уджӧн могмӧдан шӧринӧ, а сідзжӧ нуӧдісны аддзысьлӧмъяс республикаса Йӧзлысь дзоньвидзалун видзан министерствоын, Велӧдан, наука да том йӧз политика министерствоын, Удж, уджӧн могмӧдан да социальнӧя доръян министерствоын.

Удж серти кывкӧртӧдъяс вӧчисны сӧвещание дырйи, мый муніс Коми Республикаса Юралысьлӧн Администрацияын регионса Веськӧдлан котырӧн Юрнуӧдысьӧс вежысь Лариса Карачёвалӧн юрнуӧдӧм улын.

- Ми чукӧртчим, медым видлавны Россияса Президент Владимир Путинӧн пуктӧм мог – 2021 вося IV кварталын бӧр вайӧдны республикаса олысьясӧс уджӧн могмӧдан тшупӧдсӧ 2019 вося петкӧдласъясӧдз, - пасйис сёрни визьсӧ Лариса Карачёва.

Кыдзи пасйис аслас сёрниын Веськӧдлан котырӧн Юрнуӧдысьӧс вежысь, 1990 вояссянь Коми Республикаса олысьяслӧн лыд чинӧмлӧн шӧр помкаыс – миграция. Регионса Веськӧдлан котыр, уджӧн могмӧдан шӧринъяс примитӧны мераяс гражданаӧс уджӧн могмӧдӧм, велӧдӧм да выльысь велӧдӧм серти. Таысь кындзи, уджалӧны федеральнӧй тшупӧдын урчитӧм отсалан мераяс. Но йӧзлӧн мунӧм вӧсна 2019 во вылӧ уджӧн могмӧдан тшупӧдӧдз талун кежлӧ колӧ на воӧдчыны.

Школа помалысьясӧс вузъясӧ да шӧр специальнӧй велӧдчанінъясӧ кыскан, а сідзжӧ том специалистъясӧс регионӧ кольччӧм вылӧ туйдан мераяс йылысь висьталісны велӧдан да дзоньвидзалун видзан министерствоясӧс петкӧдлысьяс. Такӧд йитӧдын интереснӧйӧн лоӧ Комиын лӧсьӧдӧм Вӧрса велӧдан кластерлӧн опыт. Сійӧ сетӧ позянлун школасянь на туйдны том йӧзӧс босьтны экономикалӧн вӧр секторын уджалӧм вылӧ профильнӧй тӧдӧмлунъяс. Производствоса ӧткымын предприятиеӧс петкӧдлысьяс висьталісны уджалысьясӧс велӧдӧм да выльысь велӧдӧм серти велӧдан организацияяскӧд ӧтув уджалӧм йылысь. «Войвыв» торъя экономическӧй зонаын выль, ӧнія кадлы лӧсялана уджалан местаяс водзӧ вылӧ лӧсьӧдӧм йылысь висьталіс Сыктывдін районса администрацияӧн юрнуӧдысь Любовь Доронина.

Республикаса удж рынок вылын артмысь тенденцияяс йылысь, а сідзжӧ олысьясӧс уджӧн могмӧдӧмын канмусянь отсӧг сетан мераяс йылысь висьталіс Коми Республикаса удж, уджӧн могмӧдан да социальнӧя доръян министр Екатерина Грибкова.

- Ми аддзам, мый Комиын удж рынок вылын ситуацияыс абу прӧстӧй. Такӧд тшӧтш ми аддзам став кывкутысь йӧзлысь зіль удж, ыджыд кужӧм-сямлун да регионын йӧзӧс уджӧн могмӧдӧмсӧ бурмӧдӧм серти мӧвпъяс, уджъёртъяслысь став тшупӧдын тайӧ нырвизь серти уджавны дасьлун, выль ситуацияын ассьыныс уджсӧ бурмӧдны да тӧлкӧн нуӧдны дасьлун, - тадзи донъяліс Коми Республикаын уджӧн могмӧдӧмкӧд йитчӧм ситуациясӧ Россияса удж да социальнӧя доръян министерствоын Йӧзӧс уджӧн могмӧдан да удж серти миграция департаментса директор Михаил Кирсанов.

Кыдзи вӧлі шуӧма сӧвещание дырйи, кадръяслысь мунан нырвизьсӧ отсалас венны 2021-2026 вояс вылӧ Коми Республикалысь экономика диверсифицируйтан план.

- Экономика диверсифицируйтӧм отсӧгӧн ми виччысям выль уджалан местаяс лӧсьӧдӧм, на лыдын Интаын да Воркутаын. Таысь кындзи, федеральнӧй уджъёртъяс волӧмлӧн бӧртасъяс серти ми кутам лача федеральнӧй министерствояссянь методическӧй отсӧг вылӧ, мый отсалас ӧтвесьтавны республикаын уджӧн могмӧдӧмкӧд ситуациясӧ. Ми дасьӧсь лоны пилотнӧй регионӧн, пыртны да пӧртны олӧмӧ гражданалы да удж сетысьяслы отсасян выль мераяс гражданалысь мӧдлаӧ овны мунӧмсӧ чинтӧм могысь, республикалысь социальнӧй да экономика боксянь положениесӧ веськӧдӧм могысь да уджалысь йӧзлысь лыдсӧ содтӧм могысь, - пасйис Лариса Карачёва.

18.08.2021

Федеральные эксперты высоко оценили опыт Коми в содействии занятости населения

Какие меры необходимы для повышения в республике уровня занятости населения и увеличения численности рабочей силы – обсудили в ходе визита представителей ряда федеральных ведомств.

В Коми работала делегация в составе представителей Минтруда, Минздрава, Минпросвещения, Министерства науки и высшего образования России, Российской академии народного хозяйства и государственной службы при Президенте РФ.

Они побывали в ОАО «Пригородный», Центре занятости г. Сыктывкара, а также провели ряд встреч в министерствах здравоохранения, образования, труда, занятости и социальной защиты республики.

Итоги работы подвели на совещании, которое состоялось в Администрации Главы Республики Коми под председательством зампреда правительства региона Ларисы Карачёвой.

- Мы собрались, чтобы обсудить задачу, поставленную перед нами Президентом России Владимиром Путиным - восстановление в IV квартале 2021 года уровня занятого населения республики до показателей 2019 года, - обозначила тему совещания Лариса Карачёва.

Как отметила в своем выступлении зампред правительства, с 1990-х годов миграционный отток стал основной составляющей сокращения численности населения Республики Коми. Правительство региона, центры занятости населения принимают меры по трудоустройству граждан, обучению и переобучению. Кроме того, действуют меры поддержки, установленные на федеральном уровне. Однако при сохраняющемся миграционном оттоке населения на сегодняшний день уровень занятости 2019 года еще предстоит достичь.

О мерах по привлечению выпускников школ в вузы и средне-специальные учебные заведения республики, а также закреплению молодых специалистов в регионе рассказали представители министерств образования и здравоохранения. В этом отношении интересен опыт созданного в Коми Лесного образовательного кластера. Он позволяет, начиная со школьной скамьи, сориентировать молодежь на получение профильного образования для работы в лесном секторе экономики. О взаимодействии с образовательными организациями по обучению и переобучению сотрудников рассказали представители ряда производственных предприятий. Перспективы создания новых современных рабочих мест в рамках особой экономической зоны «Север» представила руководитель администрации Сыктывдинского района Любовь Доронина.

О тенденциях, складывающихся на рынке труда республики, а также о мерах государственной поддержки занятости населения рассказала министр труда, занятости и социальной защиты региона Екатерина Грибкова.

- Мы видим, что ситуация на рынке труда в Коми не самая простая. В тоже время мы видим активную работу всех ответственных лиц, высокий профессионализм и наличие идей по вопросам восстановления занятости в регионе, готовность коллег на всех уровнях работать в этом направлении, совершенствовать и грамотно выстраивать свою работу в условиях новых вызовов, - такое мнение по поводу ситуации с занятостью в Республике Коми высказал директор Департамента занятости населения и трудовой миграции министерства труда и социальной защиты России Михаил Кирсанов.

Как прозвучало на совещании, преодолеть тенденцию оттока кадров призван план диверсификации экономики Республики Коми на 2021- 2026 годы.

- За счет диверсификации экономики мы ожидаем создание новых рабочих мест, в том числе в Инте и Воркуте. Кроме того, по итогам визита федеральных коллег мы рассчитываем получить методическую помощь федеральных министерств, которая поможет выровнять ситуацию с занятостью в республике. Мы готовы стать пилотным регионом, внедрять и реализовывать новые меры поддержки граждан и работодателей с целью снижения миграционного оттока, стабилизации социально-экономического положения республики и восстановлению численности занятого населения, - отметила Лариса Карачёва.